জানা যায়, নগরীর বাদশা মিয়া রোডের ইনস্টিটিউটের প্রবেশমুখের সামনে সড়কসংলগ্ন দেয়ালজুড়ে বাঙালির ইতিহাস ও ঐতিহ্যের বিভিন্ন চিত্র আঁকে চবির চারুকলা ইনস্টিটিউটের শিক্ষক-শিক্ষার্থীরা। গত মঙ্গলবার বিকেলে চট্টগ্রাম মহানগর পুলিশের পক্ষ থেকে সংবাদ সম্মেলন করে বৈশাখী অনুষ্ঠানমালা ঘিরে পুলিশের কড়া বেষ্টনী গড়ে তোলার কথা জানানো হয়। এর পরও দুর্বৃত্তদের অপকর্ম ঠেকাতে পারেনি পুলিশ। ফলে চবির শিক্ষক-শিক্ষার্থীদের পাশাপাশি সর্বস্তরের মানুষের মধ্যে ক্ষোভের সঞ্চার হয়েছে।